LT
C 207/4
Europos Sąjungos oficialusis leidinys
2022 5 23
Šalys pagrindinėje byloje Ieškovė ir apeliantė: Lombard Pénzügyi és Lízing Zrt.
Atsakovas: PN
Rezoliucinė dalis 1.
1993 m. balandžio 5 d.
Tarybos direktyva 93/13/EEB dėl nesąžiningų sąlygų sutartyse su vartotojais turi būti aiškinama taip, kad, nesant dispozityviosios tokią situaciją reglamentuojančios nacionalinės teisės normos, šios direktyvos nuostatų veiksmingumas negali būti užtikrintas atitinkamos valstybės narės aukščiausios instancijos teismo priimta neprivaloma nuomone, kurioje žemesnės instancijos teismams nurodomas požiūris, kurio reikia laikytis pripažįstant sutartį galiojančia arba sukeliančia pasekmes šalims, kai ši sutartis negali likti galioti dėl nesąžiningo sąlygos, susijusios su sutarties pagrindiniu dalyku, pobūdžio. 2.
Direktyva 93/13 turi būti aiškinama taip, kad pagal ją nedraudžiama kompetentingam nacionaliniam teismui nuspręsti atkurti paskolos sutarties šalių padėtį, kurioje jos būtų buvusios, jei ši sutartis nebūtų sudaryta, nes šios sutarties sąlyga, susijusi su jos pagrindiniu dalyku, turi būti pripažinta nesąžininga pagal šią direktyvą, atsižvelgiant į tai, kad, jei toks atkūrimas neįmanomas, teismas turi užtikrinti, kad vartotojas galiausiai atsidurtų tokioje padėtyje, kurioje būtų buvęs, jei nesąžininga pripažinta sąlyga niekada nebūtų egzistavusi.
(1)
OL C 423, 2020 12 7.
2022 m. kovo 31 d.
Teisingumo Teismo (aštuntoji kolegija) sprendimas byloje Europos Komisija / Portugalijos Respublika (Byla C-687/20) (1) (Valstybės įsipareigojimų neįvykdymas – Aplinka – Direktyva 2002/49/EB – Aplinkos triukšmo įvertinimas ir valdymas – Aglomeracijos, pagrindiniai keliai ir pagrindiniai geležinkeliai – 7 straipsnio 2 dalis – Strateginiai triukšmo žemėlapiai – 8 straipsnio 2 dalis – Veiksmų planai – 10 straipsnio 2 dalis – VI priedas – Strateginių triukšmo žemėlapių informacija – Veiksmų planų suvestinė – Nepranešimas Europos Komisijai per nustatytus terminus) (2022/C 207/05) Proceso kalba: portugalų Šalys Ieškovė: Europos Komisija, atstovaujama M. Noll-Ehlers ir G. Braga da Cruz Atsakovė: Portugalijos Respublika, atstovaujama M. Pimenta, P. Barros da Costa, H. Almeida, J. Reis Silva ir L.
Inez Fernandes
Rezoliucinė dalis 1.
Pirma, nesudariusi pagrindinių kelių PT_a_rd00410, PT_a_rd00458, PT_a_rd00460, PT_a_rd00462 ir PT_a_rd00633 strateginių triukšmo žemėlapių ir neparengusi veiksmų planų Amadoros ir Porto aglomeracijoms bei šio sprendimo priede nurodytiems pagrindiniams keliams ir pagrindiniams geležinkeliams, ir, antra, neperdavusi Europos Komisijai šių žemėlapių informacijos ir šių veiksmų planų suvestinių, Portugalijos Respublika neįvykdė įsipareigojimų pagal 2002 m. birželio 25 d. Europos Parlamento ir Komisijos direktyvos 2002/49/EB dėl aplinkos triukšmo įvertinimo ir valdymo 7 straipsnio 2 dalies pirmą pastraipą, 8 straipsnio 2 dalį ir 10 straipsnio 2 dalį, siejamas su šios direktyvos VI priedu. 2.
Priteisti iš Portugalijos Respublikos bylinėjimosi išlaidas.
(1)
OL C 62, 2021 2 22.